ଯାଜପୁର ୦୩/୦୬ଃ ଯାଜପୁର ବ୍ଳକ ବେରୁଦା ପଂଚାୟତ ଜଗତପୁର ଠାରେ ନୂତନ ଜଗନ୍ନାଥ ମନ୍ଦିରର ଭୂମିପୂଜନ କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି । ସୁଦୂର ଆମେରିକା ରେ ରହୁଥିବା ଭାସ୍କର ନାୟକ ଏହି ମନ୍ଦିର ନିର୍ମାଣ ପାଇଁ ଏକ କୋଟି ଟଙ୍କା ଦାନ କରିଛନ୍ତି ।
ଏହି ଭୂମି ପୂଜନ କାର୍ଯ୍ୟକ୍ରମ ରେ ଆଖ ପାଖ ଅଂଚଳର ବହୁ ଗ୍ରାମବାସୀ ସାମିଲ ହୋଇଥିଲେ। ଯାଜପୁର ବିଧାୟକ ଙ୍କ ପ୍ରତିନିଧି ଭବ ପ୍ରସାଦ ଦାସ ଯୋଗ ଦେଇ ଭୂମି ପୂଜନ କାର୍ଯ୍ୟକ୍ରମରେ ସାମିଲ ହୋଇଥିଲେ । ସୂଚନା ଥାଉକି, ଯାଜପୁର ବ୍ଲକ ବେରୁଦା ପଂଚାୟତ ଜଗତପୁର ଠାରେ ଏକ ଜଗନ୍ନାଥ ମନ୍ଦିର ମନ୍ଦିର ପ୍ରତିଷ୍ଠା ପାଇଁ ବେରୁଦା ମାଟିର ପୁଅ ତଥା ଆମେରିକାର ପ୍ରତିଷ୍ଠିତ ଡାକ୍ତର ଭାସ୍କର ଚନ୍ଦ୍ର ନାୟକ ଓ ପତ୍ନୀ ଇନ୍ଦ୍ରଜିତା ନାୟକ ଏହି ଭୂମିପୂଜା କରିଛନ୍ତି ।
ଭାସ୍କରଙ୍କ ମତରେ ଜଗନ୍ନାଥ ହେଉଛନ୍ତି ହିନ୍ଧୁ ମାନଙ୍କର ପ୍ରଥମ ଦେବତା । ତାଙ୍କ ବାପା ଜଗନ୍ନାଥଙ୍କ ଭକ୍ତ ଥିବା ବେଳେ ସେ ମଧ୍ୟ ଜଗନ୍ନାଥଙ୍କ କୃପାରେ ଆଜି ପ୍ରତିଷ୍ଠିତ ହୋଇ ପାରିଛନ୍ତି । ତାଙ୍କ ମା ଭାସ୍କରଙ୍କୁ ବାନ୍ଧରେ ବସାଇ ପୁରୀକୁ ଯାଇଥିବା କଥା ଭାବ ବିହ୍ୱଳ ହୋଇ କହିଛନ୍ତି । ଜଗନ୍ନାଥ ପ୍ରେମ ହିଁ ତାଙ୍କୁ ୧୭ ବର୍ଷ ତଳେ ଆମେରିକାରେ ଜଗନ୍ନାଥ ମନ୍ଦିର ନିର୍ମାଣ କରାଇଥିଲେ ।
ମନ୍ଦିର ପାଇଁ ଗ୍ରାମର କିଛି ବ୍ୟକ୍ତି ଜମି ଦାନ କରିଥିବା ବେଳେ ଭାସ୍କର ଏକ ଆକର୍ଷଣୀୟ ମନ୍ଦିର ନିର୍ମାଣ ପାଇଁ ୧ କୋଟି ଟଙ୍କାର ଅର୍ଥ ଦାନ କରିଛନ୍ତି । ତେବେ ଏହି ମନ୍ଦିର ହେଲେ ସ୍ଥାନୀୟ ଅଂଚଳରେ ଧାର୍ମିକ ମନୋଭାବ ବଢ଼ିବା ସହ ଅଂଚଳର ମଧ୍ୟ ପରିଚୟ ବୃଦ୍ଧି ହେବ ।
